7. Forslag til Kommuneplan 2025-36 (Åben)
Tidl. politisk behandling BY, 31.10.23, pkt. 17
Forventet sagsgang
PL-U, ØK, BY, høring, PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til Kommuneplan 2025-36 for 
Favrskov Kommune" og den tilhørende miljørapport med henblik på efterfølgende 
offentlig høring i otte uger. 
Med forslaget lægges der op til relativt få ændringer af den gældende ”Kommuneplan 2021-32”. 
Ændringerne er fokuseret på følgende emner, som er nærmere beskrevet i vedlagte notat:

Arealreservationer til trafikanlæg i forbindelse med ny motortrafikvej rute 26

Strategisk midtbyplanlægning

Risikokonsekvenszoner for biogasanlæg

Grundvand - udpegning af sårbare indvindingsoplande

Nye retningslinjer for solcelleanlæg

Tæt-lavt boligbyggeri udgår af landsbyrammer

Byudvikling med perspektivområder.
”Forslag til Kommuneplan 2025-36” er udarbejdet med afsæt i den gældende ”Kommuneplan 2021-32”, 
”Zenia Frederiksen og Bæredygtighedsstrategi 2040” samt indkomne ideer og forslag sendt til [adresse] forud 
for planens udarbejdelse. Planforslaget er herudover opdateret i forhold til ny lovgivning og viden.
Der er i planforslaget kun få nye udlagte rammeområder. Den fysiske udvikling i planperioden på 12 år 
forventes derfor primært at ske indenfor eksisterende udlagte rammer. Der udlægges til gengæld flere 
perspektivområder til både erhverv og bolig, som viser byområdernes udviklingsretninger i en 30-årig 
tidshorisont.
Der er fastlagt nye generelle bestemmelser for private fællesveje, parkering for institutioner og fritidsanlæg, 
håndtering af overfladevand og beskyttelse af grundvand.
”Forslag til Kommuneplan 2025-36” er som "Kommuneplan 2021-32" udarbejdet som en webbaseret plan, 
der kan tilgås via link: Forslag til [adresse] 2025-36. Planforslaget er også vedlagt i pdf-
format.
I forbindelse med den offentlige høring af ”Zenia Frederiksen og Bæredygtighedsstrategi 2040” ultimo 2023 og primo 
2024 samt den efterfølgende indkaldelse af ideer og forslag i foråret 2024, er der modtaget en række ideer 
og forslag til ændringer af kommuneplanen. 
De indkomne ideer og forslag er beskrevet i vedlagte bilag sammen med Teknik og Miljøs bemærkninger 
og anbefalinger. Den fulde ordlyd af høringssvarene er ligeledes vedlagt. 
[adresse]: EMN-2024-02923
Dok-ID: 3827365
Sagsbehandler: mabpe
Byråd
28. januar 2025  19:00
Seks af de indkomne ideer og forslag er indarbejdet i ”Forslag til Kommuneplan 2025-36”, mens 33 ideer 
og forslag ikke er indarbejdet. 
Kommuneplanforslaget er omfattet af miljøvurderingsloven, hvilket betyder, at alle større ændringer skal 
vurderes i forhold til en række miljøforhold. Miljøvurderingen giver et overblik over de større ændringer i 
indholdet i ”Forslag til Kommuneplan 2025-36” set i forhold til ”Kommuneplan 2021-32”. Miljøvurderingen 
er indarbejdet som en integreret del af planen.
VURDERING
Teknik og Miljø vurderer, at kommuneplanrevisionen med ”Forslag til Kommuneplan 2025-36” understøtter 
en bæredygtig udvikling i [adresse] - såvel i byerne som i det åbne land.  
Teknik og Miljø vurderer, at ”Forslag til Kommuneplan 2025-36” samlet set udgør en miljømæssig 
forbedring i forhold til den gældende ”Kommuneplan 2021-32” (0-alternativet). Ved enkelte af de foretagne 
udlæg vurderer Teknik og Miljø, at der vil være en sandsynlighed for en negativ påvirkning af miljøet. Dette 
drejer sig om:

Oversvømmelsesrisiko for rekreativt område ved [adresse] i Hadsten (1.RE.12) 

Mulig støjpåvirkning af boligramme ved [adresse] i Hammel (3.BO.23)

Mulig ændrede støjgrænser ifm. nye offentlige rammer til InSide og [adresse] i Hammel (3.OF.14 
og 3.OF.15)

[adresse] fra landbruget ved udvidelse af rammeudlæg i Foldby-Norring (7.BO.11).
De mulige miljøudfordringer i de enkelte rammer er adresseret i rammebeskrivelserne med henblik på, at 
de håndteres i den videre planlægning for de specifikke rammeudlæg.
ØKONOMI
I Forslag til Kommuneplan 2025-36 ændres rammerne for enkelte boligejendomme til offentligt formål. Hvis 
ejendommene ønskes anvendt til anden anvendelse end den nuværende, kan ejerne muligvis begære 
ejendommene overtaget af kommunen mod erstatning.
 
Kommuneplanen har derudover ingen direkte økonomiske konsekvenser for Favrskov Kommune. 
Planens realisering vil imidlertid have en lang række økonomiske konsekvenser i form af udgifter til bl.a. 
jordkøb, planlægning, byggemodning af nye udstykningsområder og eventuelt kommunale byggerier.
INDDRAGELSE
Borgerinddragelse og kommunikation sker efter reglerne i planloven. Dette indebærer, at ”Forslag til 
Kommuneplan 2025-36” fremlægges i offentlig høring i otte uger fra starten af februar. 
I forbindelse med udarbejdelsen af ”Zenia Frederiksen og Bæredygtighedsstrategi 2040” blev der gennemført en 
forudgående offentlig høring til kommuneplanen. Denne blev i foråret 2024 suppleret med en offentlig 
indkaldelse af idéer og forslag til kommuneplanen. 
Da der er tale om en mindre revidering af kommuneplanen foreslås det, at der ikke afholdes borgermøde. 
I stedet kontaktes alle ansøgere til plan- og bæredygtighedsstrategien og kommuneplanen direkte i løbet 
af december 2024 og januar 2025 for uddybende dialog om deres indsendte idéer og forslag til 
kommuneplanen.
INDSTILLING
Direktøren for Teknik og Miljø indstiller til Byrådet:
1.
At ”Forslag til Kommuneplan 2025-36 for Favrskov Kommune” med tilhørende 
miljørapport godkendes og fremlægges i offentlig høring i minimum otte uger. 
BESLUTNING
Plan- og Landdistriktsudvalget, 9. januar 2025:
Fraværende: Ingen
Indstilles godkendt med enkelte redaktionelle ændringer samt følgende indholdsmæssige ændringer:  
a.
At de eksisterende generelle muligheder for byggeri i landsbyerne fra Kommuneplan 2021-32 
fastholdes.
b.
At kravet om, at vindmøller skal opstilles i grupper af minimum to, udgår.
c.
At der tilføjes et bilag i forbindelse med offentliggørelsen af kommuneplanforslaget, der tydeliggør de 
større ændringer, der er foretaget i forhold til Kommuneplan 2021-32.
Zahra Svendsen kan ikke tiltræde ændring b, idet hun mener, at dette vil gøre det muligt at opføre vindmøller 
klatvis på tværs af kommunen og dermed udgøre en risiko for, at flere borgere påvirkes af vindmøller.
Borgmestersekretariatet, 16. januar 2025:
Bilagene er opdateret med de redaktionelle ændringer, som blev aftalt på mødet i [adresse] og 
Landdistriktsudvalget 9. januar 2025.
Økonomiudvalget, 21. januar 2025:
Fraværende: Lars Iversen
Indstillingen fra Plan- og Landdistriktsudvalget indstilles godkendt.
Byrådet, 28. januar 2025:
Fraværende: Ingen
Paul Johnsen anmodede Byrådet om at få sin habilitet i sagen vurderet. Byrådet 
erklærede Paul Johnsen inhabil i sagen. Paul Johnsen deltog ikke i 
behandlingen af sagen.
Godkendt.
Bilag

Forslag til Kommuneplan 2025-36 (3847486)

Notat om ændringer i Forslag til Kommuneplan 2025-36 (3825411)

Vurdering af ideer og forslag - Forslag til Kommuneplan 2025-36 (3827546)

Samling af høringssvar - Forslag til Kommuneplan 2025-36 (3828708)
